b'\n_START_ARTICLE_\nMari N\xc3\xa4rhi\n_START_PARAGRAPH_\nMari Tuulikki N\xc3\xa4rhi (s. 31. joulukuuta 1972 Viitasaari) on aktiiviuransa jo lopettanut suomalainen moukarinheitt\xc3\xa4j\xc3\xa4. Viimeisimp\xc3\xa4n\xc3\xa4 seuranaan h\xc3\xa4n edusti Esbo IF:\xc3\xa4\xc3\xa4 ja h\xc3\xa4nen valmennuksestaan vastasivat koko h\xc3\xa4nen uransa ajan Sakari N\xc3\xa4rhi ja Lassi Korhonen. Kalevan kisoista h\xc3\xa4n saavutti moukarinheitossa kultaa vuonna 1994 sek\xc3\xa4 pronssia vuonna 1998. Virallisissa kilpailuissa h\xc3\xa4n ei ole esiintynyt vuoden 2001 j\xc3\xa4lkeen.'